**Centar za pomoć u kući Međimurske županije**

**Dr. Ivana Novaka 38**

**40 000 Čakovec**

Ur. Broj: 170/24/04-04

Čakovec, 4. travnja 2024. godine.

Na temelju Ugovora o dodjeli bespovratnih sredstava za projekte koji se financiraju iz Europskog socijalnog fonda plus Program „Učinkoviti ljudski potencijali u financijskom razdoblju 2021.-2027.,“Zaželi – prevencija institucionalizacije“, broj poziva: SF.3.4.11.01. Evo me 4! kodni broj: SF.3.4.11.01.0368, Centar za pomoć u kući Međimurske županije objavljuje:

**JAVNI POZIV**

Za zasnivanje radnog odnosa za radno mjesto: GERONTODOMAĆIN/ICA

9 osoba za potrebe provedbe aktivnosti u sklopu

projekta „Evo me 4!“

**Vrsta zaposlenja** : predviđeno trajanje radnog odnosa na određeno vrijeme od 32 mjeseci na puno radno vrijeme, probni rad 3 mjeseca

**Broj osoba koje se zapošljavaju**: 9 osoba koje će skrbiti za najmanje 54 korisnika mjesečno (osoba starijih od 65 godina i odraslih osoba s invaliditetom – 18 i više godina), svaka osoba za minimalno 6 korisnika mjesečno.

**Predviđeno mjesto rada obavljanja poslova:**

2 osobe (pružatelja usluge) na području Općine Kotoriba

1 osoba (pružatelja usluge) na području Općine Donja Dubrava

2 osobe (pružatelja usluge) na području Općine Sveta Marija (mjesto Sveta Marija i Donji Mihaljevec)

1 osoba (pružatelja usluge) na području Općine Donji Vidovec

1 osoba (pružatelja usluge) na području Općine Goričan

1 osoba (pružatelja usluge) na području Općine Pribislavec

1 osoba (pružatelja usluge) na području Općine Belica

**Opis poslova**: pružanje usluge potpore i podrške pripadnicima ciljne skupine - obavljanje kućanskih poslova (pranje posuđa, pospremanje stambenog prostora, donošenje vode, ogrijeva i slično, organiziranje pranja i glačanja rublja, nabava lijekova i drugih potrepština i dr.), održavanje osobne higijene (pomoć u oblačenju i svlačenju, u kupanju i obavljanju drugih higijenskih potreba i dr.), zadovoljavanje drugih svakodnevnih potreba pripadnika ciljnih skupina i dr.

**Zaposlena osoba pružat će potporu i podršku za najmanje šest pripadnika ciljne skupine mjesečno.**

**Predviđena visina mjesečnog primanja** je minimalna bruto plaća u RH.

**Uvjeti za prijam u radni odnos:**

* STRUČNA SPREMA- minimalno završena osnovna škola
* Punoljetnost
* Potvrda o nekažnjavanju (ne starija od 6 mjeseci)
* Zdravstvena, psihofizička sposobnost za obavljanje poslova
* Poznavanje problematike vezane uz starenje i treću dob
* Povjerljivost, strpljivost, empatija, predanost radu

**Prednosti:**

* Prebivalište na području mjesta rada za koje se prijavljuju (navedene Općine)
* Osobe sa završenim tečajem gerontodomaćice/ina , te osobe s iskustvom rada na istim ili sličnim poslovima.
* Poznavanje rada Centra za pomoć u kući Međimurske županije
* Posjedovanje sanitarne knjižice za rukovanje hranom

**Na javni natječaj se mogu prijaviti osobe oba spola.**

**Potrebna dokumentacija za prijavu na natječaj:**

* Obrazac prijave (može se preuzeti na Internet stranici uz javni natječaj)
* Životopis
* Preslika osobne iskaznice
* Preslika dokaza o završenom školskom obrazovanju– preslika svjedodžbe ili uvjerenja,
* Uvjerenje o nekažnjavanju (ne starije od šest mjeseci),
* Potvrda o stažu ako postoji (ne starija od 30 dana),
* Vlastoručno ispunjenu i potpisanu izjavu GDPR (može se preuzeti na Internet stranici

uz javni natječaj)

* Liječnička potvrda o zdravstvenoj psihofizičkoj sposobnosti za rad sa starijim osobama (izdana od liječnika opće prakse, ne starija od 30 dana)
* Preporuka (ako postoji)
* Dokaz o završenom tečaju gerontodomaćice – preslika uvjerenja (ako postoji)

Natjecati se mogu i kandidati/kinje koji/koje nemaju dokaz o završenom tečaju za poslove gerontodomaćina/icu ili dokaz o radnom iskustvu na istim ili sličnim poslovima, ali prednost pri zapošljavanju imaju osobe sa završenim tečajem gerontodomaćina/ice, te osobe s iskustvom u radu na istim ili sličnim poslovima ukoliko zadovolje pismeni dio testiranja.

Urednom prijavom smatra se prijava koja sadržava sve podatke i priloge navedene u oglasu. Nepravovremene i nepotpune prijave neće se razmatrati. Osobe koje ne podnesu pravovremenu i potpunu prijavu ili ne ispunjavaju formalne uvjete iz oglasa, ne smatraju se kandidatima prijavljenima na oglas te će o tome biti obaviješteni pisanim putem, a protiv te obavijesti nemaju pravo podnošenja pravnog lijeka.

Za kandidate/kinje prijavljene na oglas koji/e ispunjavaju formalne uvjete i čija dokumentacija je potpuna provest će se provjera znanja i sposobnosti. Ako kandidat/kinja ne pristupi provjeri znanja, smatra se da je povukao/la prijavu na natječaj.

Provjera znanja održati će se u sjedištu Centra za pomoć u kući Međimurske županije na adresi Dr. Ivana Novaka 38, Čakovec (1. kat) u ponedjeljak 13. svibnja 2024. godine s početkom u 9 sati.

Preslike traženih priloga ne moraju biti ovjerene, a osobe su dužne prije sklapanja pisanog ugovora dostaviti na uvid originalne dokumente.

**Pisane prijave na natječaj dostavljaju se u zatvorenoj kuverti poštom preporučeno ili osobno na adresu:**

Centar za pomoć u kući Međimurske županije, Dr. Ivana Novaka 38, 40 000 Čakovec, s naznakom: „Evo me 4 – javni natječaj za zapošljavanje“ **najkasnije do** **10.5.2024. godine do 12 sati**.

**Planirani početak rada 1.6.2024.**

Sve informacije o natječaju mogu se dobiti putem elektroničke pošte: info@pomocukuci-mz.eu ili na 099/ 209 26 13 – Frana Lana Kanoti, ravnateljica.

Natječaj će biti objavljen na web stranicama Hrvatskog zavoda za zapošljavanje i internetskoj stranici Centra za pomoć u kući Međimurske županije.

Kandidati će o rezultatima javnog poziva biti obaviješteni u zakonskom roku.

Nakon raspisanog natječaja ne mora se izvršiti odabir kandidata, ali se u tom slučaju donosi odluka o poništenju javnog poziva.

Prilog:

Obrazac GDPR

Obrazac prijave

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Frana Lana Kanoti, ravnateljica

Centar za pomoć u kući Međimurske županije